جهنم ده بیتن گول (سوری کیمدور)
جهنم ده بیتن گول ، عاصم ، همراه با ترجمه فارسی
دانلود دکلمه شعر :
یا آنلاین بشنوید
فلکین قانلی الیندن بیر آتیلمیش یئره اَندی
بیر فلاکت آنانین جان شیرسیندن سوتون اَمدی
بو للو نیسگیل شله سین چیگنینه آلدی
تای توشوندان دالی قالدی
ساری گول میثلی سارالدی
گونی تک باغری قارالدی
درد الیندن زارا گلدی
گونی گوندن قارا گلدی
خان چوپانسیز سِلَه تاپشیرسین اوزون ،
یوردوموزا بیر سارا گلدی.
بیر وفاسیز یار اَلیندن ،
یارا گلمز سانا گلدی
بیر یازیق قیز جان اَلیندن جانا گلمز جانا گلدی
گئجه چکده الموت دامنه سیندن بورایا درمانا گلدی
بیر آدامسیز سوری آدلی
اَلی باغلی ، دیلی باغلی.
سوری کیمدی؟
سوری بیر گولدی ، جهنمده بیتیبدیر.
سوری بیر دامجدی ، گؤزدن آخاراق اوزده ایتیبدیر.
سوری یول یولچوسودور ایری ده یوخ دوزده ایتیبدیر.
سوری بیر مرثیه دیر اوخشایاراق سوزده ایتیبدیر.
او کونول لرده کی ایتمیشدی اه زلده ن، اودو گؤزده ن ده ایتیبدیر.
سوری بیر گؤزله ری باغلی ، اوزو داغلی ، سؤزو داغلی
اولوب هاردان هارا باغلی.
بوشلویوب دوغما دیارین ، اوموب البته یاریندان
اَل اوزوب هر نه واریندان
قؤرخمایب شهریمیزین قیشدا آمانسیز بؤرانندان نه قاریندان.
گه زیر آواره تاپا یاندریجی دردینه چاره ، تاپا بیلمیر
چؤخ سویر عشقی باشیندان آتا امما آتا بیلمیر.
آوا باخ اآوچی دالینجا قاچیر امما چاتا بیلمیر
ایشه باخ لیلی دوشوب چؤللره مجنون سوراغیندا
شیرین الده تئشه ، داغ پارچالاییر، فرهاد اوتورموش اتاقیندا.
تشنه لب قو، نئجه گور جان وئری دریا قیراغیندا
گؤزده حسرت یئرینی خوشلاییب ، ابهام دوداغیندا.
وارلیغین سؤن اثری آز قالیر ایتسین یاناغیندا
سانکی بیر کؤزودی بورونموش کوله وارلیق اوجاقیندا
کؤزه ریر پیلته کیمین یاغ تؤکه نییب دیر چراغیندا.
بوی آتیر رنج باغئندا ، قؤجالیر گنچ چاغئندا
بیر آدامسئز ، سوری آدلی
اَلی باغلی ، دیلی باغلی.
سوری جان اومما ، فلکده ن، فلکین یوخدی وفاسی
نه قده ر یوخدی وفاسی او قدر چوخدی جفاسی
کهنه رقاصه کیمین هر کسه بیر جوردی اداسی
او آیاقدان دوشه نی ایستیر آیاقدان سالان اولسون.
او تالانمیشلاری ایستیر گونی گونده ن تالان اولسون
او آتئلمیشلاری ایستیر هامیدان چوخ آتان اولسون.
او ساتئلمیشلاری ایستیر قول ائدر کن ساتان اولسون.
نیله مک قورقو بوجوردور، فلکین نظمی ازلدن
اولوب اضدادینه باغلی
قره سیز ، آغلار اولانماز
دره سیز ، داغلار اولانماز
اولوسوز ، ساغلار اولانماز
گرک هر بیر گوزه له ، بیر دانا چرکین ده یارانسین
بیری انسین یئره گؤیده ن ، بیری ده عرشه اوجالسین
بیری چالسین ال آیاق غم دنیزینده
بیری ساحیلده سئوینج ایله دایانسئن
بیری ذللت پالازین باشه چکیب یاتسادا
آنجاق بیری نین بختی اویانسین
بیری قویلانسادا نعمت لره یئرسیز
بیری ده قانه بویانسین
آی آدامسیز ، سوری آدلی
ساچلاریندان دارا باغلی.
نیله مک ایش بئله گلمیش ، چُور گلنده گوله گلمیش
فلکین اه یری کمانیندا اولان اوخ آتیلاندا دوزه ده گمیش
دیلسیزین باغرینی ده لمیش اه یری قالمیش دوزی اگمیش.
اونو خوشلار بو فلک ائل ساراسین سئللر آپارسین.
بولبول حسرت چکه رک گول ثمرین یئلله ر آپارسین.
قیسی چول له رده قویوب لیلی نی محمل له ر آپارسین
خسروی شیرین ایله ن ال اله وئرسین.
فرهادین قامتین یگسین.
باخاراق چرخ زامان نشئه یه گلسین ، کئفه دولسون
سوری لار سولسادا سولسون
بیری باش یولسادا ، یولسون
سیسقا بیر اولدوز اگر اولماسا اولدوزلار ایچینده ، بوسما ظلمته باتماز
داش آتان، کول باشی قویموش ، داشنی اوزگه یه آتماز.
سن یتیش سون هدفه ، اوندا فلک ، مقصده چاتماز
داها افسانه یاراتماز
سوری آی باشی بلالی ، زامانین قانلی غزالی.
سوری بیر قوشدو خزان آیری سالیبدیر یوواسیندان
اَل اوزوبدور آتاسیندان
جوجه دیر حیف اولا سوت گورمه ییب اصلا آناسیندان
او زلیخا کیمی یوسیف ایین آلمیر لیباسیندان،
بونا قانع دی تنفس ائله ییر یار هاواسیندان،
درد وئره ن درده سالیب آمما خبر یوخ داواسیندان،
آغلاییب سیتقایاراق بهره آپارمیر دوعاسیندان،
او بیر آیینه دی رسام چکیب اوستونه زنگار،
اوندا یوخ قدرت گفتار،اوزو چیرکین دیلی بیمار،
گنج وقتینده دل آزار،گوره سن کیمدی خطاکار،
گوره سن کیمدی خطاکار؟
توضیحات تکمیلی در ادامه مطلب
pes_Arab pes_Arab pes_Arab pes_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab